Augusto Vargas Alzamora

Augusto Vargas Alzamora (født 9. november 1922 i Lima i Peru, død 4. september 2000 i Lima) var en av Den katolske kirkes kardinaler. Han var erkebiskop av Lima 1989–1999. Han ble kreert til kardinal av pave Johannes Paul II i 1994, og kardinalprest av kirken San Roberto Bellarmino. Han tilhørte jesuittordenen.

Liv og virke
Jesuitt
Augusto Vargas Alzamora gikk inn i jesuittordenen i 1940 og studerte katolsk teologi, filosofi og utdanning ved forskjellige jesuitthus i Peru, Argentina og Spania. Han tok en doktorgrad i utdanningsvitenskap fra Universidad Nacional Mayor de San Marcos i Lima. 
Prest
Han ble ordinert til prest den 15. juli 1955. Deretter arbeidet han i tjue år som åndelig leder og rektor for jesuittskolen «La Inmaculada» i Lima. Han fungerte også som novisemester og provinsialdelegat for utdanningssaker. Han grunnla flere skoler og initierte en omorganisering av studenttjenesten.
Titulærbiskop, apostolisk vikar av San Francisco Javier
Den 8. juni  1978 utnevnte pave Paul VI ham til titulærbiskop av Cissi og til apostolisk vikar av San Francisco Javier (fra 1980: Jaén i Peru eller San Francisco Javier). Augusto Vargas Alzamora ble ordinert den 15. august samme år til biskop av den apostoliske nuntius til Peru erkebiskop Carlo Furno; medkonsekratorene var erkebiskop Ricardo Durand Flórez S.J., biskop av Callao, og Manuel Prado Pérez-Rosas S.J.,  erkebiskop av Trujillo.

Erkebiskop av Lima
Den 30. desember 1989 utnevnte pave Johannes Paul II ham til erkebiskop av Lima, og tok erkebispedsetet i besittelse den 26. januar året etter; han overtok etter den 76 år gamle kardinal Juan Landázuri Ricketts.

Kardinal
I 1994 tok paven ham opp i kardinalkollegiet som kardinalprest med titulærkirken San Roberto Bellarmino. Kardinal Augusto Vargas Alzamora overtok etter biskop José Dammert Bellido som leder av  Den peruanske bispekonferanse fra 1993 til 1999. En viktig anliggende i hans pastorale arbeid var å beskytte folket i hans erkebispedømme og Peru som helhet mot terroren forøvet av Sendero Luminoso, som myrdet utallige peruanere – spesielt i løpet av de første årene av hans embetsperiode som erkebiskop.Ulrich Engelberg: Besuch aus Lima. I: RuhrWort, 30. juni 1990.

Som erkebiskop av Lima kolliderte han ofte med Perus president Alberto Fujimori, der han krevde at presidenten skulle overholde menneskerettigheter og respekterer demokratiets regler og former, og senere, på grunn av presidentens pådriv for familieplanleggingsprogrammer som tildels stred mot katolsk moral.Obituary: Cardinal Augusto Vargas Alzamora Han drev åpen kampanje mot Fujimoris gjenvalg.James Brooke, "Polls in Peru Show a Tight Race Shaping Up" (The New York Times, 3. juni 1990)

Erkebiskop Vargas trakk seg fra ledelsen av erkebispedømmet Lima den 6. januar 1999 på grunn av sykdom og tilbrakte de siste månedene av sitt liv med å virke som kapellan for hjemløse. 

Kardinal Augusto Vargas Alzamora døde 77 år gammel i Lima den 4. september 2000 og ble gravlagt i krypten i basilikaen der.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937
 Kardinal Paolo Bertoli (1908-2001) *1952
 Kardinal Carlo Furno (1921-2015) *1973
 Kardinal Augusto Vargas Alzamora (1922-2000) *1978www.catholic-hierarchy.org varalz, lest 23. november 2021

 Referanser 

 Eksterne lenker 
 Biografi på The Cardinals of the Holy Roman Church

Kategori:Peruanske kardinaler
Kategori:Peruanske katolske biskoper
Kategori:Linjen Rebiba
Kategori:Peruanske jesuitter
Kategori:Personer fra Lima
Kategori:Fødsler i 1922
Kategori:Dødsfall i 2000